Coba jelasin Atikan dari Sarbini Sumawinata dalam bahasa sunda dong

Sarbini Sumawinata kungsi sakola di HIS Madiun taun 1932, MULO Madiun taun 1936, AMS-B Yogyakarta taun 1939 anu kiwari ngarana SMA Negeri 3 Yogyakarta. Manéhna ogé kungsi ngalaman kuliah di THS (Technische Hoogeschool te Bandoeng) anu kiwari jadi ITB (Institut Teknologi Bandung) tapi henteu lila bada harita manéhna kudu balik ka kota Madiun lantaran basa harita Bandung keur diserang ku tangtara NICA. Saprak manéhna balik ti Bandung ka Madiun, manéhna ogé kungsi kuliah di Sakola Tehnik Yogyakarta taun 1947 anu kiwari jadi Fakultas Teknik Universitas Gadjah Mada. Manéhna kuliah di dinya sarua teu tamat, tapi manéhna gawe dina bagéan perencanaan Kementerian Kemakmuran basa pamaréntahan Indonésia aya di daerah Yogjakarta. Sarbini ogé kungsi diajar élmu-élmu kiwari di Nagara Walanda lantaran dirékomendasikeun ku Sumitro Djojohadikusumo anu basa harita mancén jadi menteri perdagangan. Sabada harita, manéhna indit ka Amérika Serikat nuluykeun kuliahna nepi ka meunang gelar master di Universitas Harvard Massachussets. Manéhna ogé kungsi indit ka Kanada keur diajar élmu statistika. Teu kungsi taun 1955, Sarbini dititah balik ka Indonésia ku pamaréntah.